钦定古今图书集成/明伦汇编/官常典/第662卷 > 《醉时歌赠广文馆博士郑虔》前人
## 钦定古今图书集成/明伦汇编/官常典/第662卷 > 《醉时歌赠广文馆博士郑虔》前人

“诸公衮衮登台省。广文先生官独冷，甲第纷纷厌粱
肉。广文先生饭不足，先生有道出羲皇，先生有文过
屈宋。德尊一代常轗轲，名垂万古知何用。杜陵野客
人更嗤，被褐短窄鬓如丝。日籴太仓五升米，时赴郑
老同襟期。得钱即相觅，沽酒不复疑。忘形到尔汝，痛
饮真吾师。清夜沈沈动春酌，檐前细雨灯花落。但觉”
高歌有鬼神，焉知饿死填沟壑。相如逸才亲涤器，子
云识字终投阁。先生早赋《归去来》，石田茅屋荒苍苔。
儒术于我何有哉，孔丘盗跖俱尘埃。不须闻此意惨
怆，生前相遇且衔杯。